CELEX: 32018R0557
Language: mt
Date: 2018-04-09 00:00:00
Title: Regolament ta' Implimentazzjoni tal-Kummissjoni (UE) 2018/557 tad-9 ta' April 2018 li jemenda r-Regolament ta' Implimentazzjoni (UE) Nru 641/2014 fir-rigward tan-notifika dwar iż-żieda tal-limitu massimu tal-iskema ta' pagament uniku skont l-erja kif imsemmi fl-Artikolu 36(4) tar-Regolament (UE) Nru 1307/2013 tal-Parlament Ewropew u tal-Kunsill

11.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 93/1
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/557
   tad-9 ta' April 2018
   li jemenda r-Regolament ta' Implimentazzjoni (UE) Nru 641/2014 fir-rigward tan-notifika dwar iż-żieda tal-limitu massimu tal-iskema ta' pagament uniku skont l-erja kif imsemmi fl-Artikolu 36(4) tar-Regolament (UE) Nru 1307/2013 tal-Parlament Ewropew u tal-Kunsill
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1307/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (1), u b'mod partikulari l-Artikolu 36(4) tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) Nru 641/2014 (2) jistabbilixxi r-regoli għall-applikazzjoni tar-Regolament (UE) Nru 1307/2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-Politika Agrikola Komuni.
            
         
               (2)
            
            
               Ir-Regolament (UE) Nru 1307/2013 ġie emendat bir-Regolament (UE) 2017/2393 tal-Parlament Ewropew u tal-Kunsill (3), li fost l-oħrajn, fl-Artikolu 36(4) tar-Regolament (UE) Nru 1307/2013 żied il-possibbiltà li l-Istati Membri li japplikaw l-iskema ta' pagament uniku skont l-erja, iżidu l-limitu massimu tagħhom tal-iskema ta' pagament uniku skont l-erja.
            
         
               (3)
            
            
               Fid-dawl tat-tibdil li sar fl-Artikolu 36(4) tar-Regolament (UE) Nru 1307/2013, jeħtieġ li jiġu stipulati regoli dwar in-notifika taż-żieda tal-limitu massimu tal-iskema ta' pagament uniku skont l-erja.
            
         
               (4)
            
            
               Għaldaqstant, jenħtieġ li r-Regolament ta' Implimentazzjoni (UE) Nru 641/2014 jiġi emendat skont dan.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Pagamenti Diretti,
            
         ADOTTAT DAN IR-REGOLAMENT:
   Artikolu 1
   Emenda tar-Regolament ta' Implimentazzjoni (UE) Nru 641/2014
   Fir-Regolament ta' Implimentazzjoni (UE) Nru 641/2014 jiddaħħal l-Artikolu 16a li ġej:
   
      “Artikolu 16a
      Notifika dwar iż-żieda tal-limitu massimu tal-iskema ta' pagament uniku skont l-erja kif imsemmi fl-Artikolu 36(4) tar-Regolament (UE) Nru 1307/2013
      Meta Stat Membru jinnotifika lill-Kummissjoni dwar id-deċiżjonijiet tiegħu skont l-Artikolu 36(4) tar-Regolament (UE) Nru 1307/2013, l-informazzjoni li trid titressaq lill-Kummissjoni għandha tikkonsisti f'perċentwali tal-limiti massimi nazzjonali annwali stipulati fl-Anness II ta' dak ir-Regolament wara t-tnaqqis tal-ammont li jirriżulta mill-applikazzjoni tal-Artikolu 47(1) ta' dak ir-Regolament għal kull sena kalendarja mill-2018 sal-2020.”.
   
   Artikolu 2
   Dħul fis-seħħ
   Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-9 ta' April 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 608.
   
      (2)  Ir-Regolament ta' Implimentazzjoni tal-Kummissjoni (UE) Nru 641/2014 tas-16 ta' Ġunju 2014 li jistabbilixxi r-regoli għall-applikazzjoni tar-Regolament (UE) Nru 1307/2013 tal-Parlament Ewropew u tal-Kunsill li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-Politika Agrikola Komuni (ĠU L 181, 20.6.2014, p. 74).
   
      (3)  Ir-Regolament (UE) 2017/2393 tal-Parlament Ewropew u tal-Kunsill tat-13 ta' Diċembru 2017 li jemenda r-Regolamenti (UE) Nru 1305/2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR), (UE) Nru 1306/2013 dwar il-finanzjament, il-ġestjoni u l-monitoraġġ tal-politika agrikola komuni, (UE) Nru 1307/2013 li jistabbilixxi regoli għal pagamenti diretti lill-bdiewa taħt skemi ta' appoġġ fil-qafas tal-politika agrikola komuni, (UE) Nru 1308/2013 li jistabbilixxi organizzazzjoni komuni tas-swieq fi prodotti agrikoli u (UE) Nru 652/2014 li jistabbilixxi dispożizzjonijiet għall-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali, u marbuta mas-saħħa tal- pjanti u mal-materjal riproduttiv tal-pjanti (ĠU L 350, 29.12.2017, p. 15).